**-สำเนา-**

**รายงานการประชุมสภาเทศบาลตำบลอุ่มเม่า**

**ประชุมสามัญ สมัยที่๒ ครั้งที่ ๒ ประจำปี ๒๕๖๔**

**ลงวันที่ ๒๗ เดือนสิงหาคม พ.ศ. ๒๕๖๔**

**ณ ห้องประชุมสภาเทศบาลตำบลอุ่มเม่า**

**เริ่มประชุมเวลา ๐๙.๓๐ น.**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายทิวากร ภูกิ่งเงิน | ประธานสภาเทศบาลตำบลอุ่มเม่า | ทิวากร ภูกิ่งเงิน |  |
| ๒. | นายเสถียร ภูหมั่นรู้ | รองประธานสภาเทศบาลตำบลอุ่มเม่า | เสถียร ภูหมั่นรู้ |  |
| ๓ | นางเพชรพรรณ พงษ์ซื่อ | สมาชิกสภาเทศบาลตำบลอุ่มเม่า | เพชรพรรณ พงษ์ซื่อ |  |
| ๔. | นางเดือนเพ็ญ ภูอวด | สมาชิกสภาเทศบาลตำบลอุ่มเม่า | เดือนเพ็ญ ภูอวด |  |
| ๕. | นายทองสาย ภูสมตา | สมาชิกสภาเทศบาลตำบลอุ่มเม่า | ทองสาย ภูสมตา |  |
| ๖. | นายประดิษฐ์ ชูสีขวัญ | สมาชิกสภาเทศบาลตำบลอุ่มเม่า | ประดิษฐ์ ชูสีขวัญ |  |
| ๗. | นายปราณี ภูเนานิล | สมาชิกสภาเทศบาลตำบลอุ่มเม่า | ปราณี ภูเนานิล |  |
| ๘. | นายถาวร ภูมาสี | สมาชิกสภาเทศบาลตำบลอุ่มเม่า | ถาวร ภูมาสี |  |
| ๙. | นายอัศวิน ชนะศรี | สมาชิกสภาเทศบาลตำบลอุ่มเม่า | อัศวิน ชนะศรี |  |
| ๑๐. | นางสาวนาตยา ภูสมที | สมาชิกสภาเทศบาลตำบลอุ่มเม่า | นาตยาภูสมที |  |
| ๑๑. | นางอัมพร ชัยยะ | สมาชิกสภาเทศบาลตำบลอุ่มเม่า | อัมพร ชัยยะ |  |
| ๑๒. | นางสาววาสนา ภูสมมาตย์ | สมาชิกสภาเทศบาลตำบลอุ่มเม่า | วาสนา ภูสมมาตย์ |  |
| ๑๓. | นางทานตะวัน สิงห์หาบุตร | เลขานุการสภาเทศบาลตำบลอุ่มเม่า | ทานตะวัน สิงห์หาบุตร |  |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| - | - | - |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายสุวิทย์ภูมิ่งศรี | นายกเทศมนตรีตำบลอุ่มเม่า | สุวิทย์ ภูมิ่งศรี |  |
| ๒. | นายจิรวัฒน์ทุมมี | รองนายกเทศมนตรีตำบลอุ่มเม่า | จิรวัฒน์ ทุมมี |  |
| ๓. | นายอวยชัย ภูถอดใจ | รองนายกเทศมนตรีตำบลอุ่มเม่า | อวยชัย ภูถอดใจ |  |
| ๔. | นายบันลือ ภูดวงดอก | เลขานุการนายกเทศมนตรีตำบลอุ่มเม่า | บันลือ ภูดวงดอก |  |
| ๕. | นางสำราญ นาถมทอง | ที่ปรึกษานายกเทศมนตรีตำบลอุ่มเม่า | สำราญ นาถมทอง |  |
| ๖. | นางสาวบุญญาฆารพวง | ปลัดเทศบาลตำบลอุ่มเม่า | บุญญาฆารพวง |  |

/หัวข้อประชุม..............

**หัวข้อประชุม**

 เมื่อได้เวลาประชุม ๐๙.๓๐ น. เลขานุการในที่ประชุมได้ให้สัญญาณเรียกสมาชิกสภาเทศบาลตำบลอุ่มเม่าเข้าห้องประชุม ในการประชุมครั้งนี้มีสมาชิก จำนวน ๑๒คนมาประชุมครบทั้งจำนวน เมื่อครบองค์ประชุมแล้วขอดำเนินการตามระเบียบวาระการประชุมต่อไป

**ระเบียบวาระที่ ๑** **เรื่องที่ประธานจะแจ้งต่อที่ประชุม**

ประธานฯ สำหรับวันนี้เป็นการประชุมสมัยสามัญ สมัยที่ ๒ ครั้งที่ ๒ ประจำปี ๒๕๖๔ สมาชิกสภาเทศบาลตำบลอุ่มเม่า มาประชุมครบทั้งจำนวน จึงขอแจ้งให้ที่ประชุมทราบ

ที่ประชุม รับทราบ

**ระเบียบวาระที่ ๒** **เรื่องรับรองรายงานการประชุม**

ประธานฯ สำหรับรายงานการประชุมสมัยสามัญ สมัยที่ ๒ ครั้งที่ ๑ ประจำปี ๒๕๖๔ เมื่อวันที่ ๒๐ สิงหาคม ๒๕๖๔ เลขานุการสภาได้แจกจ่ายให้กับสมาชิกสภาเทศบาลตำบลอุ่มเม่า ทุกท่านล่วงหน้าไปแล้วไม่น้อยกว่าสามวัน สมาชิกสภาคงได้ตรวจสอบรายงานการประชุมแล้ว มีสมาชิกสภาท่านใดจะขอแก้ไข เพิ่มเติมรายงานการประชุมหรือไม่ ถ้าไม่มีขอมติรับรองรายงานการประชุมสมัยสามัญ สมัยที่ ๒ ครั้งที่ ๑ ประจำปี ๒๕๖๔ โดยการยกมือ

ที่ประชุม มีมติรับรองรายงานการประชุมครั้งที่แล้วเป็นเอกฉันท์

**ระเบียบวาระที่ ๓** **เรื่องกระทู้ถาม**

ประธานฯ สำหรับวาระนี้ มีสมาชิกสภาเทศบาลตำบลอุ่มเม่า ท่านใดมีเรื่องที่จะกระทู้ถาม คณะผู้บริหารหรือไม่เชิญครับถ้าไม่มีผมขอผ่านไประเบียบวาระที่ ๔

**ระเบียบวาระที่ ๔** **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**๔.๑ เรื่องพิจารณาร่างเทศบัญญัติงบประมาณรายจ่าย ประจำปีงบประมาณ**

**พ.ศ. ๒๕๖๕ ในวาระที่ ๒**

ประธานฯ ตามที่สภาเทศบาลตำบลอุ่มเม่า ได้มีมติรับหลักการร่างเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕และได้แต่งตั้งคณะกรรมการแปรญัตติร่างเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕ ไปแล้ว ในวาระนี้ผมก็ขอเชิญคณะกรรมการแปรญัตติร่างเทศบัญญัติได้ชี้แจงรายละเอียดต่อที่ประชุม ขอเชิญครับ

คณะกรรมการฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายอัศวิน ชนะศรีประธานคณะกรมการแปรญัตติ ร่างเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕ตามที่สภาเทศบาลตำบลอุ่มเม่า ได้กำหนดให้ วันที่ ๒๓– ๒๕ สิงหาคม ๒๕๖๔ เวลา ๐๘.๓๐ - ๑๖.๓๐ น. ณ ห้องประชุมเทศบาลตำบลอุ่มเม่ เป็นวันยื่นคำขอแปรญัตติของสมาชิกสภาเทศบาลตำบลอุ่มเม่า หรือผู้บริหารเทศบาลตำบลอุ่มเม่า และได้มีการประชุมพิจารณาคำแปรญัตติในวันที่ ๒๖ สิงหาคม ๒๕๖๔ เวลา ๐๘.๓๐ น. ปรากฏว่าไม่มีสมาชิกสภาเทศบาลตำบลอุ่มเม่า หรือนายกเทศมนตรีตำบลอุ่มเม่า ท่านใดยื่นคำขอแปรญัตติต่อคณะกรรมการแปรญัตติ และคณะกรรมการแปรญัตติพิจารณาแล้ว เห็นว่าร่างเทศบัญญัตินี้มีความถูกต้อง และเหมาะสม เป็นไปตามความต้องการของท้องถิ่นทุกประการ และเป็นไปตามระเบียบ กฎหมายที่กำหนดไว้ และคณะกรรมการแปรญัตติขอสงวนความเห็นของกรรมการแปรญัตติคณะกรรมการแปรญัตติ จึงได้มีมติเห็นชอบร่างเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕ ตามร่างเดิมที่นายกเทศมนตรีตำบลอุ่มเม่าเสนอ และขอคืนร่างเดิมต่อประธานสภาเทศบาลตำบลอุ่มเม่า เพื่อพิจารณาในวาระที่ ๒ ต่อไป

ประธานฯ เนื่องจากคณะกรรมการแปรญัตติร่างเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕ ได้พิจารณาแล้วและไม่มีสมาชิกสภาท่านใดเสนอคำขอแปรญัตติแก้ไขแต่อย่างใด ซึ่งคณะกรรมการแปรญัตติมีมติเห็นชอบตามร่างเดิม ดังนั้นผมจึงขอมติที่ประชุมสภาเทศบาลตำบลอุ่มเม่า เห็นชอบร่างเดิมเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕ตามที่คณะกรรมการแปรญัตติเสนอหรือไม่โดยการยกมือ เชิญครับ

ที่ประชุม มีมติเห็นชอบร่างเดิมเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕ด้วยคะแนนเสียง ๑๑ เสียง ไม่เห็นชอบ - เสียง งดออกเสียง ๑ เสียง

**๔.๒เรื่องพิจารณาร่างเทศบัญญัติงบประมาณรายจ่าย ประจำปีงบประมาณ**

**พ.ศ. ๒๕๖๕ ในวาระที่ ๓**

ประธานฯ ในวาระนี้ผมขอให้เลขานุการสภาเทศบาลตำบลอุ่มเม่า ได้ชี้แจงข้อกฎหมายให้กับสมาชิกสภาเทศบาลตำบลอุ่มเม่า ได้ทราบเชิญครับ

เลขานุการฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางทานตะวัน สิงห์หาบุตร เลขานุการสภาเทศบาลตำบลอุ่มเม่า ขอเรียนชี้แจงระเบียบ ข้อกฎหมายเกี่ยวข้องให้ที่ประชุมทราบ ดังนี้ ตามระเบียบกระทรวงมหาดไทย ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ และแก้ไขเพิ่มเติม (ฉบับที่ ๒) พ.ศ. ๒๕๕๔ หมวด ๓ ญัตติ

 ข้อ ๕๒ การพิจารณาร่างข้อบัญญัติในวาระที่สามไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร

 ในการพิจารณาในวาระนี้ ให้ที่ประชุมสภาเทศบาลตำบลอุ่มเม่า ลงมติว่าจะเห็นชอบให้ตราเป็นเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕ หรือไม่ ขอบคุณค่ะ

ประธานฯ ตามที่เลขานุการสภาเทศบาลตำบลอุ่มเม่า ได้ชี้แจงระเบียบ ข้อกฎหมายให้กับสมาชิกสภาเทศบาลตำบลอุ่มเม่าได้ทราบแล้ว ผมขอมติที่ประชุมสภาเทศบาลตำบลอุ่มเม่า ให้ความเห็นชอบในวาระที่ ๓ เพื่อลงมติเห็นชอบตราเป็นเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕ โดยการยกมือมือ

ที่ประชุม มีมติเห็นชอบให้ตราเป็นเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๕ ด้วยคะแนนเสียง ๑๑ เสียง ไม่เห็นชอบ - เสียง งดออกเสียง ๑ เสียง

**ระเบียบวาระที่ ๕** **เรื่องที่เสนอใหม่**

  **๕.๑ เรื่องพิจารณารับมอบบริจาคเครื่องโทรศัพท์ (TURBOSPEED**)

ประธานฯ สำหรับเรื่องนี้ขอเชิญเลขานุการสภาเทศบาลตำบลอุ่มเม่า ชี้แจงรายละเอียดต่อที่ประชุมเชิญครับ

เลขานุการสภาฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางทานตะวัน สิงห์หาบุตร เลขานุการสภาเทศบาลตำบลอุ่มเม่า ขอชี้แจงรายละเอียดต่อที่ประชุมเพื่อประกอบการพิจารณาดังนี้ ตามที่กองสาธารณสุขและสิ่งแวดล้อม ได้รับแจ้งจากคณะผู้บริหารเทศบาลตำบลอุ่มเม่า ได้แจ้งวามประสงค์ขอบริจาค/อุทิศทรัพย์สิน ได้แก่ เครื่องโทรศัพท์ จำนวน๑ เครื่องเพื่อใช้ประโยชน์ในงานราชการของเทศบาลตำบลอุ่มเม่า พร้อมเบอร์โทรศัพท์ ๐๔๓ – ๘๔๐๖๙๐ ได้ดำเนินการติดตั้งไว้ที่ศูนย์อาสาสมัครป้องกันภัยฝ่ายพลเรือน เทศบาลตำบลอุ่มเม่า เพื่อใช้ในการสื่อสารติดต่อราชการระหว่างหน่วยบริการแพทย์ฉุกเฉิน (EMS) กู้ชีพกู้ภัยหรือข้อมูลข่าวสารการแจ้งเหตุด่วนจึงขอนำเรียนที่ประชุมได้พิจารณารับมอบต่อไป ขอบคุณค่ะ

ประธานฯ ขอเชิญนายกเทศมนตรีตำบลอุ่มเม่าชี้แจงรายละเอียดต่อที่ประชุมเชิญครับ

นายกเทศมนตรีฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายสุวิทย์ ภูมิ่งศรี

(นายสุวิทย์ ภูมิ่งศรี) นายกเทศมนตรีตำบลอุ่มเม่า ขอชี้แจงรายละเอียดต่อที่ประชุมเพื่อประกอบการพิจารณาดังนี้ ตามที่เทศบาลตำบลอุ่มเม่าอำเภอยางตลาด จังหวัดกาฬสินธุ์ ได้ตั้งหน่วยบริการแพทย์ฉุกเฉิน (EMS) กู้ชีพกู้ภัย เพื่อบริการรับ – ส่ง ผู้ป่วยฉุกเฉิน ตลอด ๒๔ ชั่วโมง แต่ยังขาดโทรศัพท์ในการใช้งานดังกล่าว คณะผู้บริหารได้มองเห็นความสำคัญในการบริการหน่วยบริการแพทย์ฉุกเฉิน (EMS) กู้ชีพกู้ภัย จึงได้ทำหนังสือบริจาคอุทิศทรัพย์สิน ได้แก่ เครื่องโทรศัพท์ จำนวน ๑ เครื่องเพื่อใช้ประโยชน์ในงานราชการของเทศบาลตำบลอุ่มเม่า พร้อมเบอร์โทรศัพท์ ๐๔๓ – ๘๔๐๖๙๐ ได้ดำเนินการติดตั้งไว้ที่ศูนย์อาสาสมัครป้องกันภัยฝ่ายพลเรือน เทศบาลตำบลอุ่มเม่า เพื่อใช้ในการสื่อสารติดต่อราชการระหว่างหน่วยบริการแพทย์ฉุกเฉิน (EMS) กู้ชีพกู้ภัยหรือข้อมูลข่าวสารการแจ้งเหตุด่วน จึงขอนำเรียนที่ประชุมได้พิจารณารับมอบต่อไป

ประธานฯ ตามที่คณะผู้บริหาร ได้ชี้แจงรายละเอียดให้ที่ประชุมไปแล้วมีสมาชิกท่านใดมีข้อสงสัยที่จะซักถามหรือไม่เชิญครับ ถ้าไม่มีสมาชิกท่านใดจะสอบถาม ผมขอมติเห็นชอบรับมอบบริจาคเครื่องโทรศัพท์ (TURBOSPEED จำนวน ๑ เครื่อง ตามที่คณะผู้บริหาร เสนอโดยการยกมือ

ที่ประชุม มีมติเห็นชอบตามที่เสนอเป็นเอกฉันท์

**๕.๒ เรื่องพิจารณาโอนบัญชีทรัพย์สิน (ผู้โอนกองการศึกษา - ผู้รับโอนสำนักปลัด)**

ประธานฯ สำหรับเรื่องนี้ขอเชิญเลขานุการสภาเทศบาลตำบลอุ่มเม่า ชี้แจงรายละเอียดต่อที่ประชุมเชิญครับ

เลขานุการสภาฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางทานตะวัน สิงห์หาบุตร เลขานุการสภาเทศบาลตำบลอุ่มเม่า ขอชี้แจงรายละเอียดต่อที่ประชุมเพื่อประกอบการพิจารณาดังนี้ ตามที่เทศบาลตำบลอุ่มเม่า ได้ดำเนินการปรับปรุงโครงสร้างการแบ่งส่วนราชการของเทศบาลตำบลอุ่มเม่า (พ.ศ. ๒๕๖๔ – ๒๕๖๖) ตำแหน่ง นักพัฒนาชุมชน ระดับชำนาญการ จำนวน ๒ อัตรา ตัดโอนจากกองการศึกษามาสังกัดสำนักปลัด เทศบาลตำบลอุ่มเม่า ซึ่งคณะกรรมการพนักงานเทศบาลจังหวัดกาฬสินธุ์ ได้มีมติเห็นชอบ ในการประชุมครั้งที่ ๕/๒๕๖๔ เมื่อวันที่ ๒๗ เมษายน ๒๕๖๔

 ในการนี้ กองการศึกษา เทศบาลตำบลอุ่มเม่า รายงานแจ้งรายการบัญชีทรัพย์สินและสภาพพัสดุปัจจุบันที่เกี่ยวข้องในงานกองการศึกษาก่อนมีการรับ – ส่งมอบพัสดุ ดังกล่าว จำนวน ๗ รายการ รายละเอียดตามเอกสารที่ได้แจกจ่ายให้กับสมาชิกทุกท่านไปแล้ว ให้อยู่ในความดูแลรักษาของสำนักปลัด เทศบาลตำบลอุ่มเม่า ทั้งนี้เพื่อให้เป็นไปตามระเบียบกระทรวงการคลัง ว่าด้วยการจัดซื้อจัดจ้างและบริหารพัสดุภาครัฐ พ.ศ.๒๕๖๐ หมวด ๙ การบริการพัสดุ และได้มีการลงนามในบันทึกการรับ – ส่งมอบพัสดุ ดังกล่าว เพื่อเสนอกองคลังดำเนินการในส่วนที่เกี่ยวข้อง จึงขอนำเรียนที่ประชุมได้พิจารณาโอนบัญชีทรัพย์สิน (ผู้โอนกองการศึกษา – ผู้รับโอนสำนักปลัด) ต่อไป

ประธานฯ ตามที่เลขานุการสภาฯ ได้ชี้แจงรายละเอียดให้ที่ประชุมไปแล้วมีสมาชิกท่านใดมีข้อสงสัยที่จะซักถามหรือไม่เชิญครับ ถ้าไม่มีสมาชิกท่านใดจะสอบถาม ผมขอมติเห็นชอบโอนบัญชีทรัพย์สิน (ผู้โอนกองการศึกษา – ผู้รับโอนสำนักปลัด) ตามที่เลขานุการสภาเทศบาลตำบลอุ่มเม่า เสนอโดยการยกมือ

ที่ประชุม มีมติเห็นชอบตามที่เสนอเป็นเอกฉันท์

 **๕.๑ เรื่องพิจารณาคัดเลือกผู้แทนสมาชิกสภาเทศบาลตำบลอุ่มเม่าเป็นกรรมการ ธรรมาภิบาลจังหวัด**

ประธานฯ สำหรับเรื่องนี้ขอเชิญเลขานุการสภาเทศบาลตำบลอุ่มเม่า ชี้แจงรายละเอียดต่อที่ประชุมเชิญครับ

เลขานุการสภาฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางทานตะวัน สิงห์หาบุตร เลขานุการสภาเทศบาลตำบลอุ่มเม่า ขอชี้แจงรายละเอียดต่อที่ประชุมเพื่อประกอบการพิจารณาดังนี้ ตามที่อำเภอยางตลาด ได้แจ้งว่าระเบียบสำนักนายกรัฐมนตรีว่าด้วยคณะกรรมการธรรมาภิบาลจังหวัด พ.ศ. ๒๕๕๐ และแก้ไขเพิ่มเติม (ฉบับที่ ๒) พ.ศ. ๒๕๕๔ ข้อ ๕ ได้กำหนดให้ทุกจังหวัดยกเว้นกรุงเทพมหานคร มีคณะกรรมการธรรมาภิบาลจังหวัด ประกอบด้วย ผู้ตรวจราชการสำนักนายกรัฐมนตรี เป็นประธาน ผู้แทนภาคประชาสังคม ผู้แทนสมาชิกสภาท้องถิ่น และผู้แทนภาคธุรกิจเอกชนในจังหวัด เป็นกรรมการ มีอำนาจหน้าที่ตาม ข้อ ๒๒ ของระเบียบฯ และเสนอแนะแนวทางการปฏิบัติภารกิจของหน่วยงานภาครัฐและเจ้าหน้าที่ของรัฐในจังหวัดให้ใช้วิธีการบริหารกิจการบ้านเมืองที่ดี

 และแจ้งขอให้เทศบาลอุ่มเม่า ดำเนินการจัดประชุมสมาชิกสภาเทศบาลอุ่มเม่า เพื่อเลือกกันเองให้ได้ผู้แทน ๑ คน และให้แจ้งรายชื่อผู้ที่ได้รับการคัดเลือกไปยังอำเภอภายในวันที่๓๑ สิงหาคม ๒๕๖๔เพื่ออำเภอดำเนินการสรรหาให้ได้ผู้แทนสมาชิกสภาท้องถิ่นประเภทสมาชิกสภาเทศบาล ๑ คน ของอำเภอ และแจ้งให้ผู้ว่าราชการจังหวัดทราบต่อไป ดังนั้นจึงขอนำเรียนที่ประชุมเพื่อพิจารณาคัดเลือกผู้แทนสมาชิกสภาเทศบาลตำบลอุ่มเม่า จำนวน ๑ คน เพื่อจะได้แจ้งรายชื่อผู้ที่ได้รับการคัดเลือกไปยังอำเภอยางตลาด เพื่อดำเนินการสรรหาให้ได้ผู้แทนสมาชิกสภาท้องถิ่นประเภทสมาชิกสภาเทศบาล ๑ คน ของอำเภอ ต่อไป

ประธานฯ ตามที่เลขานุการสภาฯ ได้ชี้แจงรายละเอียดให้ที่ประชุมไปแล้วมีสมาชิกท่านใดมีข้อสงสัยที่จะซักถามหรือไม่เชิญครับ ถ้าไม่มีสมาชิกท่านใดจะสอบถาม ผมขอเชิญสมาชิกเสนอรายชื่อผู้ที่ท่านเห็นควรเป็นตัวแทนสมาชิกสภาเทศบาลตำบลอุ่มเม่า จำนวน ๑ คน เชิญครับ

นายทองสายฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายทองสาย ภูสมตา สมาชิกสภาเทศบาล เขต ๑ ขอเสนอนางสาวนาตยา ภูสมที เป็นตัวแทนสมาชิกสภาเทศบาลตำบลอุ่มเม่า ครับ

ประธานฯ ขอผู้รับรอง ๒ ท่านครับ

นางเพชรพรรณฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางเพชรพรรณ พงษ์ซื่อ สมาชิกสภาเทศบาล เขต ๑ เป็นผู้รับรองค่ะ

นายถาวรฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายถาวร ภูมาสี สมาชิกสภาเทศบาล เขต ๒ เป็นผู้รับรองครับ

ประธานฯ มีสมาชิกท่านใดจะเสนอท่านอื่นหรือไม่ ถ้าไม่มี เป็นอันว่า นางสาวนาตยา ภูสมที เป็นตัวแทนสมาชิกสภาเทศบาลตำบลอุ่มเม่า และแจ้งรายชื่อส่งอำเภอยางตลาดต่อไป

ที่ประชุม มีมติเห็นชอบเป็นเอกฉันท์

**ระเบียบวาระที่ ๖ เรื่องอื่น ๆ**

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

รองนายกเทศมนตรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายอวยชัย ภูถอดใจ รองนายกเทศมนตรีตำบลอุ่มเม่า มีเรื่องที่จะนำเรียนให้ที่ประชุมทราบว่า คณะผู้บริหารได้มาบริหารงานเทศบาลตำบลอุ่มเม่า หลายเดือนแล้ว จึงมีนโยบายที่จะทำบุญสำนักงานเทศบาลตำบลอุ่มเม่า เป็นการทำบุญภายใน สำหรับวัน และเวลาจะแจ้งให้สมาชิกสภาทราบอีกครั้ง จึงขอนำเรียนให้ที่ประชุมทราบ

ที่ประชุม รับทราบ

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

รองนายกเทศมนตรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายจิรวัฒน์ ทุมมี รองนายกเทศมนตรีตำบลอุ่มเม่า มีเรื่องที่จะนำเรียนให้ที่ประชุมทราบ ดังนี้

 ๑**. เรื่องการซ่อมแซมไฟฟ้าสาธารณะภายในหมู่บ้าน**

 เทศบาลตำบลอุ่มเม่า ได้ดำเนินการซ่อมแซมไฟฟ้าสาธารณะภายในหมู่เต็มพื้นที่ทุกหมู่บ้านแล้ว ส่วนจุดไหนที่เห็นว่ามีความเสี่ยงไม่ปลอดภัยในชีวิตและทรัพย์สิน ขอฝากสมาชิกสภาช่วยสอดส่องดูแลไฟฟ้าเพื่อจะได้ดำเนินการซ่อมแซมด้วยนะครับ ทั้งนี้ก็ต้องดูงบประมาณของเทศบาลตำบลอุ่มเม่ามีเพียงพอหรือไม่ จึงขอนำเรียนให้ที่ประชุมทราบ

**๒. เรื่องทำความสะอาดร่องระบายน้ำในหมู่บ้าน**

 ด้วยเทศบาลตำบลอุ่มเม่า ไม่มีงบประมาณในการดำเนินการทำความสะอาดร่องระบายน้ำภายในหมู่บ้าน คณะผู้บริหารจึงได้มีนโยบายจะให้พนักงาน เจ้าหน้าที่ของเทศบาลตำบลอุ่มเม่า ดำเนินการทำความสะอาดร่องระบายภายในหมู่บ้าน จึงขอนำเรียนให้ที่ประชุมทราบ

ที่ประชุม รับทราบ

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

นางสาววาสนาฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางสาววาสนา ภูสมมาตย์ สมาชิกสภาเทศบาล เขต ๒ มีเรื่องนำเรียนผ่านท่านประธานสภา นำเรียนคณะผู้บริหาร สืบเนื่องจากเทศบาลตำบลอุ่มเม่า ได้ดำเนินการปรับเกรดถนนบ้านท่างามหมู่ที่ ๙ สายบ่อนไก่ ปรากฏว่ารถปรับเกรดไม่ได้หลายจุดเนื่องจากเทศบาลตำบลอุ่มเม่า ได้มีการว่างท่อประปาตื้นเกินไปไม่สามารถปรับเกรดได้ จึงขอนำเรียนคณะผู้บริหาร

ประธานฯ สำหรับเรื่องนี้ขอเชิญเลขานุการสภาเทศบาลตำบลอุ่มเม่า ชี้แจงรายละเอียดต่อที่ประชุมเชิญครับ

รองนายกเทศมนตรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายจิรวัฒน์ ทุมมี รองนายกเทศมนตรีตำบลอุ่ม ขอนำเรียนให้ที่ประชุมทราบว่า คณะผู้บริหาร ได้เสนอของบประมาณจากส่วนกลางสำหรับถนนสายดังกล่าว น่าจะทันงบประมาณปี ๒๕๖๔ ผมจะได้มอบหมายให้กองช่างดำเนินการปรับปรุงวางท่อให้ลึกกว่าเดิม จึงขอนำเรียนให้ที่ประชุมทราบ

ที่ประชุม รับทราบ

ประธานฯ มีสมาชิกท่านใด มีเรื่องที่จะเสนอที่ประชุมหรือไม่ ถ้าไม่มีผมขอขอบคุณสมาชิกสภาเทศบาลตำบลอุ่มเม่าทุกท่าน ที่มาประชุมโดยพร้อมเพียงกันในวันนี้ ขอปิดการประชุม

ปิดประชุมเวลา ๑๒.๐๐ น.

 (ลงชื่อ) ทานตะวัน สิงห์หาบุตร ผู้จดรายงานการประชุม

 (นางทานตะวัน สิงห์หาบุตร) เลขานุการสภา ทต.อุ่มเม่า

 (ลงชื่อ) ทิวากร ภูกิ่งเงิน ผู้รับรองรายงานการประชุม

 (นายทิวากร ภูกิ่งเงิน) ประธานสภา ทต.อุ่มเม่า

คณะกรรมการตรวจรายงานการประชุม

(ลงชื่อ) ประดิษฐ์ ชูสีขวัญ

 (นายประดิษฐ์ ชูสีขวัญ)

(ลงชื่อ) ถาวร ภูมีสี

 (นายถาวร ภูมาสี)

(ลงชื่อ วาสนา ภูสมมาตย์

 (นางสาววาสนา ภูสมมาตย์)